EkBass/fiwiki-20250220-pages-articles huggingface dataset:
Lockheed P-3 Orion

Lockheed P3 Orion on yhdysvaltalainen nelimoottorinen potkurikone, jota käytetään maailmanlaajuisesti meritiedusteluun ja sukellusveneitä vastaan. Orion on siviililentokone Lockheed L-188 Electran sotilasversio.https://www.lockheedmartin.com/en-us/products/p-3.html Viitattu 15.6.2024. Orion lensi ensilentonsa 25. marraskuuta 1959 ja Yhdysvaltain asevoimat ottivat P-3A-version käyttöönsä vuonna 1962. P-3C korvasi A-version vuonna 1979. Viimeisin P-3C rakennettiin 1990 ja tuon mallin koneita on edelleen käytössä. P-3-koneen korvaava konemalli on Boeing 737-koneeseen perustuva P-8 Poseidon.https://www.military.com/equipment/p-8a-poseidon Viitattu 15.6.2024. Yhdysvaltain liittovaltion sää- ja valtamerentutkimusorganisaatio NOAAn käytössä on kaksi P-3 Orionin mallia WP-3D, jotka on varustettu laitteilla meteorologisen datan keräämistä varten.https://www.omao.noaa.gov/aircraft-operations/aircraft/lockheed- wp-3d-orion Viitattu 15.6.2024. == Tekniset tiedot == == Lähteet == * == Aiheesta muualla == * * P-03 Orion Luokka:Meritiedustelukoneet
WASS Black Shark

WASS Black Shark (Whitehead Alenia Sistemi Subaquei) on italialaisen Finmeccanican valmistama torpedo. Se voidaan laukaista niin pinta-aluksista, sukellusveneistä kuin lentokoneistakin. Sitä käytetään myös suunnitellussa venäläis-italialaisessa sukellusvene S1000:ssa. == Lähteet == == Aiheesta muualla == * * Luokka:Torpedot
Alianza Popular Revolucionaria Americana

Alianza Popular Revolucionaria Americana on Víctor Raúl Haya de la Torren vuonna 1924 Méxicossa perustama puolue. APRA on Perun vanhin ja samalla se on yksi Latinalaisen Amerikan vanhimmista puolueista. Suuntaukseltaan se on sosiaalidemokraattinen ja sosialistisen internationaalin jäsen. Siitä käytetään myös APRA-lyhenteestä tulevaa nimeä Partido Aprista (Peruano) ja kannattajista apristas. APRAn perustajat olivat opiskelijoita, perulaiset paossa Augusto B. Leguíaa. APRAn periaatteet julkaistiin joulukuussa 1926 "The Labour Monthly" -lehdessä artikkelissa What’s the A.P.R.A.. Kantava voima oli jenkki-imperialismin vastustus ja Latinalaisen Amerikan yhtenäisyys. Taloudellisiin tavoitteisiin kuului maan ja teollisuuden kansallistaminen ja Panaman kanavan ottaminen kansainväliseen valvontaan ja solidaarisuus kaikkia kansoja ja riistettyjä luokkia kohtaan. APRA järjestyi varsinaisesti vuoden 1927 Brysselin anti-imperialistisessa konferenssissa ja Perun Partido Aprista Peruano perustettiin 20.9.1930. 1950-luvulla puolue siirtyi oikealle ja otti anti-kommunistisen linjan. Sen valtaannousun estivät kuitenkin viimeistään sotilaat. APRA on tyypillisesti massapuolue ja kansanyliopistoliike ja siihen liittyvä edullisen ruoan ja terveyspalvelujen järjestäminen kuuluu edelleen sen toimintomuotoihin. Alan García uudisti APRAa 1980-luvulla sosiaalidemokraattiseksi, ja se nousi hänen johdollaan valtaan ensimmäisen kerran 1985. Garcían kausi oli taloudellinen katastrofi inflaation kiihtyessä tuhansiin prosentteihin vuodessa. Garcían tullessa valituksi uudelleen 2006 häntä nimitettiin jopa keskusta-oikeistolaiseksi. ==Lähteet== * El Apra como Movimiento Continental * The return of Alan García * Jussi Pakkasvirta: ”Nationalismi ja kontinentalismi: latinalaisamerikkalaiset intellektuellit ja kuvitellun poliittisen yhteisön ongelma (1919-1930)”. Lisensiaatintyö, Helsingin yliopisto 1993. == Aiheesta muualla == *APRA:n kotisivu Luokka:Perun puolueet
Maailmankylä

Maailmankylä tarkoittaa tilannetta, jossa helpottuneet kommunikointikeinot ovat tehneet pitkistäkin välimatkoista merkityksettömiä. Yleisimmin termiä käytetään nykyään viittaamaan internetiin ja World Wide Webiin. Maailman sanotaan näiden avulla pienentyneen ja että se on joissain merkityksissä kuin yhtä kylää. Termin on kehittänyt Marshall McLuhan 1960-luvulla. Maailmankylän käsite alun perin koski pääasiassa teollisuusmaita, joissa viestinnän välineet olivat kehittyneet. Suuri osa kehitysmaiden asukkaista jäi alun perin tämän määritelmän ulkopuolelle. Luokka:Sosiologia Luokka:Globalisaatio Luokka:Tietoliikenne
Transport triggered architecture

Transport triggered architecture (TTA) on yksi tietokoneen suorittimen suunnittelufilosofioista. TTA menee vieläkin pidemmälle kuin VLIW vastuun siirtämisessä laitteistolta kääntäjälle: VLIW-käskykannalla ohjelmakoodi määrittelee, mitkä käskyt saa suorittaa rinnakkain, mutta ei ota kantaa siihen, miten suoritin ne sisäisesti suorittaa, TTA-suorittimilla suorittimen sisäiset väylät näkyvät käskykannassa ja koko suoritinta ohjelmoidaan antamalla näille väylille käskyjä siirtää dataa. Esimerkiksi kahden rekistereissä olevan luvun yhteenlasku, joka RISC-suorittimella olisi muotoa add R0, R1 → R2 koostuu TTA-suorittimella kolmesta datansiirrosta: R0 → adder.operand R1 → adder.trigger adder.result → R2 Siirroista ensimmäiset kaksi voidaan suorittaa samalla kellojaksolla ja siten sijoittaa samaan käskysanaan. Viimeinen siirto tulee sijoittaa myöhempään käskysanaan. TTA-suorittimessa yhdessä käskysanassa voi olla niin monta siirtoa kuin suorittimella on väyliä. TTA-suorittimen suurimmat hyödyt saadaan siitä, että paljastamalla suorittimen sisäiset väylät käskykannassa voidaan vähentää sekä väylien että väylien ja laskentayksiköiden välisten yhteyksien määrää. Näin suorittimien tehontarve laskee ja siitä saadaan pienempi ja suurempaan kellotaajuuteen kykenevä kuin vastaava VLIW-suoritin. Toinen merkittävä hyöty on muokattavuus: TTA-suorittimesta on helppo suunnitella erilaisia versioita, joissa esimerkiksi laskentayksiköitä on lisätty. Lisäksi käskykantaa on helppo laajentaa, koska uusi käsky voidaan toteuttaa lisäämällä toimilohko, joka puolestaan on vain uusi kohde, jonne dataa voidaan siirtää. TTA:n haittapuolia ovat suorittimen huono sopeutuminen dynaamisiin tilanteisiin. Keskeytysten toteuttaminen TTA:lla on hyvin hankalaa, ja koska mitään käskyjen uudelleenjärjestelyjä itse suorittimella ei voida tehdä, välimuistihuti pysäyttää koko suorittimen. Lisäksi TTA:n konekielikoodi vie verraten paljon tilaa, koska yhden laskuoperaation suorittamiseen joudutaan yleensä tekemään vähintään kaksi datansiirtoa, jotka pitää erikseen koodata käskysanoihin. TTA-konekielikoodi on myös aina suoritinkohtaista, eikä minkäänlaista binääriyhteensopivuutta suorittimen eri mallien välillä ole. Täyden tehon saaminen irti TTA-suorittimesta vaatii myös erittäin hyvän kääntäjän, koska kääntäjän vastuulla on enemmän kuin muiden suoritintyyppien tapauksissa. Näistä syistä TTA-suorittimia kaavaillaan lähinnä signaaliprosessoreiksi eikä yleiskäyttöisiksi suorittimiksi. Toistaiseksi TTA- suorittimia on tutkittu yliopistojen tutkimusprojekteissa eikä niitä tiedetä vielä otetun käyttöön sovelluksissa. == Katso myös == * CISC * RISC * VLIW Luokka:Tietokonetekniikka
Markus Lyra

Markus Ludvig Lyra (3. elokuuta 1945 Helsinki – 30. syyskuuta 2024) oli suomalainen diplomaatti ja suurlähettiläs. Lyra työskenteli ulkoasiainministeriön palveluksessa vuodesta 1973 lähtien. Vuosina 1996–2000 hän palveli suurlähettiläänä Moskovassa. Hän toimi poliittisen osaston osastopäällikkönä vuodet 2000–2004 ja poliittisista asioista vastaavana alivaltiosihteerinä vuodet 2005–2010. Vuosina 2010–2011 hän toimi Suomen suurlähettiläänä Ruotsissa. Koulutukseltaan Lyra on valtiotieteen kandidaatti Helsingin yliopistosta vuodelta 1970. Lyran puoliso oli Helena Lyra (k. 2008). Heillä oli neljä lasta. Markus Lyran äidinkieli oli ruotsi. == Lähteet == ==Aiheesta muualla== *Lyra suurlähetystön kotisivulla. * Luokka:Suomalaiset alivaltiosihteerit Luokka:Suomen Venäjän suurlähettiläät Luokka:Vuonna 1945 syntyneet Luokka:Vuonna 2024 kuolleet
Tietokonepila

Tietokonepila on pila, joka liittyy tietokoneohjelmistoihin tai itse tietokonelaitteistoon. Näistä joidenkin tarkoituksena on nöyryyttää tai olla koomisia. == Albino Blacksheep == Albino Blacksheep (albinoblacksheep.com) on tunnettu Flash-sivusto, joka sisältää kaikkea tietokonepilaa. == Katso myös == * Šokkisivusto Luokka:Musta huumori Luokka:Internet-huumori Luokka:Kepposet
Kristin Kreuk

Kristin Laura Kreuk (s. 30. joulukuuta 1982 Vancouver, Brittiläinen Kolumbia) on kanadalainen näyttelijä. Hän on esiintynyt useissa televisiosarjoissa, kuten Edgemontissa vuosina 2000–2003 sekä nuortensarjassa Smallville, jossa hän esitti Lana Langia. Kreuk näytteli myös Chun-Lita elokuvassa Street Fighter: The Legend of Chun-Li. Kreukin isä on hollantilaistaustainen ja äiti kiinalaistaustainen. == Lähteet == Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1982 syntyneet Luokka:Elävät henkilöt
Hyperborea

Hyperborea () oli kreikkalaisen mytologian mukaan kaukana pohjoisessa sijaitseva maa, jossa aurinko laski ja nousi vain kerran vuodessa. Hippokrateen mukaan Hyperborea sijaitsi Rhipai-vuorten takana. Rhipai-vuoret olivat pohjoisessa Otavan tai Pohjantähden alla. Boreas eli pohjatuuli saapui Rhipai-vuorilta, mutta vuorten takana oli tyyntä. Muinaistarujen Hyperboreaa on tutkinut Valery Uvarov. Hyperboreassa asuivat hyperborealaiset, jotka olivat saaneet nimensä pohjoistuulen mukaan. Heidät yhdistettiin Apollonin ja Artemiin palvontaan. Tarujen mukaan hyperborealaiset asuivat "pohjoistuulen tuolla puolen", maailman laidalla, maassa jossa aurinko paistoi alati. Siellä he elivät täydellisen onnellisina, ja Apollon vietti talvet heidän kanssaan. Myös Herakles ja Perseus vierailivat hyperborealaisten luona. Paratiisissaan hyperborealaiset elivät tuhatvuotiaiksi. Herodotoksen mukaan useita hyperborealaisia neitsyitä lähetettiin Deloksen temppeliin mukanaan uhrilahjoja. Neidot kuitenkin kuolivat, kun uhrit oli toimitettu. Sen jälkeen hyperborealaiset käärivät uhrilahjansa olkiin ja pyysivät naapurikansoja toimittamaan ne eteenpäin. Hyperborealaisten ajateltiin olevan Apollonin suosikkeja, jotka elivät rauhallista ja onnellista elämää vapaana taudeista, eripuraisuudesta ja kärsimyksistä.Otavan iso tietosanakirja, 3. osa, artikkeli Hyperborealaiset Muun muassa Herodotoksen mukaan hyperborealaiset olivat arvossa pidettyjä ja rauhallisia. Joidenkin mukaan hyperborealaiset olivat iloisia ja oikeamielisiä ja saavuttivat pitkän iän. He asuivat metsissä ja lehdoissa. Hyperboreassa sijaitsi myös Apollonin pyhä lehto. == Katso myös == * Thule * Lemuria * Mu * Fiddler's Green * Eldorado * Elysion == Lähteet == Luokka:Esoteerinen antropogeneesi Luokka:Kreikkalaisen mytologian paikat
Dolphin-luokka

Dolphin-luokka on Israelin merivoimien dieselkäyttöisten sukellusveneiden luokka. Veneet on valmistettu Howaldtswerke-Deutsche Werftillä (HDW) Saksassa ja ne muodostivat eräänlaisen U212A-luokan sukellusveneiden esisarjan. Alukset pohjautuvat vain vientiin tarkoitettuihin 209-luokan sukellusveneisiin, mutta niitä on muokattu runsaasti. == Alukset == Saksa lahjoitti kaksi ensimmäistä venettä (Dolphin ja Leviathan), ja Israel osti ainoastaan kolmannen (Tekumah), vaikka Saksa silloinkin maksoi puolet veneestä. Alukset korvasivat vanhentuneet Gal-luokan alukset. Marraskuussa 2005 Saksa ilmoitti myyvänsä kaksi uutta sukellusvenettä Israelille, joka vahvisti tilauksen heinäkuussa 2006. Sopimuksessa oli kaksi venettä ja niiden lisäksi kolmas, jonka tilaus vahvistettiin 2012.naval-technology.com - Dolphin * Dolphin (luovutettu toukokuussa 1998, palvelukseen 1999) * Leviathan (luovutettu 1999, palvelukseen 2000) * Tekumah (luovutettu ja palvelukseen 2000) * Tannin (luovutettu toukokuussa 2012)Waters 2012 s. 48 * Rahav (luovutettu huhtikuussa 2013)Waters 2013 s. 61 * Drakon (tilattu maaliskuussa 2012, oletettu luovutus 2020)Waters 2019 s. 48 Toisen sarjan alukset tulevat olemaan modernisoituja AIP-varusteltuja Dolphin-luokan aluksia, jotka ovat 11 metriä pidempiä kuina ensimmäisen sarjan alukset. Saksan hallitus hyväksyi 2006 ennakkomaksun, jotta työ voitiin aloittaa. Kahden aluksen valmistuskustannukset ovat noin 1,3 miljardia euroa, mistä kolmasosan maksaa Saksan valtio. Lokakuussa 2017 Israel ja Saksa allekirjoittivat sopimuksen sukellusvenelaivueen täydentämisestä kolmella uudella veneellä (Dolphin II -luokka), joilla korvataan ensimmäisen sarjan alukset 2020-luvun lopusta alkaen.Waters 2018 s. 89 == Aseistus == Veneet on varustettu kymmenellä keulaan asennetulla torpedoputkella. Kuusi 533 millimetrin torpedoputkea mahdollistavat DM2A3-torpedojen laukaisun. Torpedot ovat kuituohjattuja ja ne on varustettu 260 kilon taistelukärjellä. Niiden maksiminopeus on 35 solmua ja kantama jopa 13 kilometriä. Passiivisina käyttäen alempaa 22 solmun nopeutta torpedojen kantaman on jopa 28 kilometriä. Aluksen asehuoneessa voidaan kuljettaa 16 torpedoa ja/tai Harpoon- merimaaliohjusta. Loput torpedoputket ovat halkaisijaltaan 650 millimetriä, mikä mahdollistaa sukeltajien lähettämisen putkesta. Uskotaan, että neljä suurempaa torpedoputkea mahdollistaisivat ydinkärjellä varustettujen Popeye Turbo -risteilyohjuksen, jonka kantama olisi jopa 1 500 kilometriä. Tämä antaisi Israelille vastaiskumahdollisuuden, mikäli se joutuisi ydiniskun kohteeksi. Suurempaa torpedoputkea voidaan käyttää myös sukeltajan lähettämiseen. == Lähteet == Luokka:Dieselkäyttöiset sukellusveneet Luokka:Israelin merivoimien sukellusveneet Luokka:Sukellusveneluokat
Hellenic Shipyards

Hellenic Shipyards on kreikkalainen telakka Skaramagkásissa Chaïdárin kunnassa Ateenan lähellä. Stávros Niárchos perusti telakan vuonna 1957 paikalle, missä oli toiminut telakka ennen toista maailmansotaa. Telakka on rakentanut suuren määrän aluksia (sekä siviili- että sota-aluksia). Saksalainen sijoittajaryhmä ja ThyssenKrupp Marine Systems -yhtiöön kuuluva Howaldtswerke-Deutsche Werft -telakka ostivat Hellenic Shipyards -telakan vuonna 2002. == Aiheesta muualla == *Hellenic Shipyards Luokka:Aseteollisuusyritykset Luokka:Chaïdári Luokka:Kreikan rakennukset ja rakennelmat Luokka:Kreikkalaiset yritykset Luokka:Telakat Luokka:Kreikan vesiliikenne
Amur-luokan sukellusvene

Amur-luokan sukellusveneet ovat venäläisiä vientiin Lada-luokan aluksista kehitettyjä dieselkäyttöisiä 677-tyypin sukellusveneitä, jotka on suunnitellut TsKB Rubin Pietarissa ja jotka valmistaa Admiralty Shipyards Pietarissa. Sukellusvenettä on kahta tyyppiä, Amur 1650 (1 765 tonnia)Amur 1650 ja pienempi Amur 950 (1 150 tonnia)Amur 950. Alukset ovat niin kutsuttuja neljännen sukupolven sukellusveneitä, jotka kykenevät laukaisemaan ohjuksia samanaikaisesti useaan maaliin. Alusten kaikuluotainvaste on paljon pienempi kuin Kilo-luokan veneiden ja ne on varustettu nykyaikaisin elektronisen sodankäynnin järjestelmin. Ne on suunniteltu toimimaan kaikilla merialueilla lukuun ottamatta jäätiköiden peittämiä alueita. Aluksia ei ole toimitettu asiakkaille. == Lähteet == ==Aiheesta muualla== *TsKB Rubin Amur Luokka:Dieselkäyttöiset sukellusveneet Luokka:Venäjän laivaston sukellusveneet
Berlevåg

Berlevåg (, ) on kunta Finnmarkin läänissä Varangin niemimaalla Pohjois- Norjassa. Lähes kaikki kunnan asutus on hallinnollisessa keskuksessa Berlevågissa, lisäksi Kongsfjordissa on noin kolmenkymmenen asukkaan kalastajakylä. Berlevågin kunta rajoittuu idässä Båtsfjordiin, kaakossa Vesisaareen, etelässä Tenon kuntaan, lännessä Tenonvuonoon ja pohjoisessa Jäämereen. Vuoden 2022 alussa Berlevågissa oli 906 asukasta. Väkiluku on ollut laskussa 1970-luvulta lähtien. ==Liikenne== Berlevågissa on lentoasema. == Lähteet == ==Aiheesta muualla== *
Gamvik

Gamvik (pohjoissaameksi Gáŋgaviika, kveeniksi Kammevuono) on kunta Finnmarkin läänissä Pohjois-Norjassa, Tenonvuonon länsipuolella. Kunnan hallintokeskus on Mehamn, jossa on myös lentokenttä ja Hurtigrutenin lauttasatama. Kunnan asukkaista noin 70 prosenttia asuu Mehamnissa. Muut suuremmat kylät ovat Gamvik ja Skjånes. Vuoden 2023 alussa kunnassa oli 1 054 asukasta. Gamvikin kunta rajoittuu pohjoisessa Jäämereen, idässä Tenonvuonoon, etelässä Tenon kuntaan ja lännessä Lebesbyn kuntaan. Gamvikin ja Lebesbyn rajalla Nordkinnin niemimaalla sijaitsee manner-Euroopan pohjoisin piste, Kinnarodden, 71°08′02″N. ==Kuvia== Mehamn, Finnmark, Norway 2011 02.JPG|Mehamn Slettnes lighthouse in 2007.jpg|Slettnesin majakka ==Lähteet== ==Aiheesta muualla== *
Hasvik

Hasvik (kveeniksi Hasviika, saameksi Ákŋoluokta) on kunta Finnmarkin läänissä Pohjois-Norjassa. Kunnan kaksi taajamaa, kuntakeskus Breivikbotn ja Hasvik, sijaitsevat Norjan rannikolla Jäämerellä Sørøyan saarella, joka muodostaa suurimman osan kunnan pinta-alasta. Sørøyan saarella kunta rajoittuu idässä Hammerfestin kuntaan. Pieni osa kunnasta sijaitsee paljon etelämpänä sijaitsevan Stjernøyan (kveeniksi Siernöijä) saaren luoteiskulmassa. Stjernøyan saarella kunta rajoittuu idässä ja etelässä Alattion kuntaan, sekä lounaassa Lappean kunnan pieneen osaan. Vuoden 2023 alussa kunnassa oli 970 asukasta. ==Kuvia== Hasvik Church (2015).jpg|Hasvikin kirkko Dønnesfjord - 2018-07-26-9364.jpg|Dønnesfjord Hasvik lufthavn.JPG|Hasvikin lentoasema Hasvik map with Breivikbotn.jpg|Kunnan kartta ==Lähteet== ==Aiheesta muualla== *
Desireless

Desireless (oikea nimi Claudie Fritsch-Mentrop, s. 25. joulukuuta 1952 Pariisi, Ranska) on ranskalainen laulaja. Hänet tunnetaan etenkin 1980-luvun hittikappaleestaan "Voyage, voyage". Lyhyen muotisuunnittelijan uran jälkeen Fritsch-Mentrop tapasi tuottaja Jean-Michel Rivatin vuonna 1984, jonka kanssa hän aloitti yhteistyön. Vuotta myöhemmin hän tapasi ranskalaisen sanoittajan, François Tabahin, josta tuli hänen pitkäaikainen kumppaninsa. Vuonna 1986 julkaistu single "Voyage, voyage" saavutti korkeita sijoja useilla Euroopan levylistoilla ja jopa Neuvostoliitossa, ja se myi yli viisi miljoonaa kappaletta. 1990 Desireless julkaisi ensimmäisen albuminsa François. Samana vuonna hänelle syntyi tytär, ja hän vetäytyi musiikkialalta parin vuoden ajaksi. Hänen toinen albuminsa I Love You julkaistiin 1992. Tämän jälkeen Desireless alkoi laajentaa osaamistaan ja sittemmin tyylit ovat vaihdelleet electronicasta bossa novaan ja akustiseen. Hän esiintyy yhä ja tekee yhteistyötä monen muusikon kanssa. Hän on tehnyt vuodesta 2011 yhteistyötä ranskalaisen Operation of the Sunin (Antoine Aureche) kanssa. ==Julkaisut== === Albumit === * 1989: François * 1994: I love you * 2003: Ses plus grands succès * 2004: Un brin de paille * 2007: More Love and Good Vibrations * 2007: Le Petit Bisou * 2011: L'expérience humaine * 2012: L'Œuf du Dragon (EP) * 2012: XP2 (EP) * 2013: L'Œuf du Dragon * 2014: Noun * 2014: Un seul peuple * 2015: 2011-2015 * 2015: Guillaume * 2017: Desireless chante Apollinaire === Singlet === * 1984: Cherchez l’amour fou (Air 89) * 1986: Qui peut savoir (Air) * 1986: Voyage, voyage * 1988: John * 1989: Qui sommes nous * 1990: Elle est comme les étoiles * 1994: Il dort * 1994: I love you * 2004: Nul ne sait * 2010: Voyage, Voyage (Dj Esteban Remix 2010) ==Aiheesta muualla== *www.desireless.net * Luokka:1980-luvun yhtyeet ja sooloartistit Luokka:Ranskalaiset laulajat Luokka:Italodisko-artistit Luokka:Vuonna 1952 syntyneet Luokka:Elävät henkilöt
McLaren MP4/13

McLaren MP4/13 oli menestyksekäs auto, jolla McLaren -talli kilpaili Formula ykkösissä kaudella 1998. MP4/13:n ylivoima näkyi jo kauden avauskisassa Australian Grand Prix’ssa, kun tallin kuljettajat Mika Häkkinen ja David Coulthard ohittivat kaikki muut kuljettajat vähintään yhdellä kierroksella. Ferrarin Michael Schumacher antoi kauden kuluessa hyvän vastuksen, mutta Häkkisestä tuli maailmanmestari. McLaren voitti myös valmistajien mestaruuden Häkkisen kahdeksalla ja Coulthardin yhdellä voitolla. Auton suunnittelusta vastannut Adrian Newey kehitti monia ideoita autoa varten, kuten painopisteen alentamista paremmalle painonsiirtymälle, v-muotoisen rungon sekä jarruohjausjärjestelmän. ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1998 McLaren Mercedes V10 AUS BRA ARG SMR ESP MON CAN FRA GBR AUT DEU HUN BEL ITA LUX JPN 156 1. David Coulthard 2 2 6 1 2 Kesk. Kesk. 6 Kesk. 2 2 2 7 Kesk. 3 3 Mika Häkkinen 1 1 2 Kesk. 1 1 Kesk. 3 2 1 1 6 Kesk. 4 1 1 ==Lähteet== *AUTOCOURSE 1998-99, Henry, Alan (ed.), Hazleton Publishing Ltd. (1998) ISBN 1-874557-43-8 ==Viitteet== Luokka:Formula 1 -kausi 1998 M4/13
Kristiansandin stadion

Kristiansandin stadion on pääosin urheilustadionina toimiva paikka Kristiansandissa, Norjassa. Se oli jalkapallojoukkue IK Startin kotistadion vuoteen 2007 saakka. Stadionille mahtuu 16600 katsojaa. Se on avattu vuonna 1905. == Aiheesta muualla == * Stadionin sivut Luokka:Kristiansand Luokka:Norjan jalkapallostadionit
Reunavaltiopolitiikka

Reunavaltiopolitiikka tarkoitti yhteistyöliiton muodostamista Puolan, Viron, Liettuan ja Latvian sekä Suomen välille Neuvosto-Venäjän ja sen seuraajan Neuvostoliiton uhkaa vastaan. Yhteistyöhön kuului ulkoisesti tiukka sitoutuminen Kansainliittoon ja kansainväliseen oikeuteen sekä samalla salainen sotilasyhteistyö säännöllisesti vuosittain pidettävin kokouksin. Neuvostoliitto piti reunavaltiopolitiikkaa itseensä kohdistuvana saartona ja vastusti sitä. Suomessa reunavaltiopolitiikkaa edisti ulkoasiainministeri Rudolf Holsti, joka joutui eroamaan ulkoasiainministerin tehtävästä solmittuaan jo Vennolan II hallituksen aikana vuonna 1922 Varsovan sopimuksen. Suomi irtisanoutui julkisesti reunavaltiopolitiikasta vuonna 1935 ilmoittaen kannattavansa pohjoismaista suuntausta ja puolueettomuutta, mikä tarkoitti käytännössä sitä, ettei Suomi tue Baltian maita siinä tapauksessa, että nämä joutuisivat sotaan Neuvostoliiton kanssa. Toisaalta Neuvostoliiton kannalta puolueettomuuden tuli Suomen näkökulmasta merkitä sitä, ettei sen olisi tarvinnut pelätä Suomen liittoutuvan Neuvostoliittoa vastaan hyökkäävän Saksan kanssa, mistä Neuvostoliitto halusi takuita vuoden 1938 Jartsev- neuvotteluissa. Reunavaltiopolitiikan edellytykset heikkenivät, kun Ranska ei ollut valmis jyrkkiin Saksan-vastaisiin toimiin ja kun Puola teki Saksan kanssa hyökkäämättömyyssopimuksen. Sitä ennen reunavaltiopolitiikkaa heikensivät muun muassa Liettuan ja Puolan väliset vakavat erimielisyydet esimerkiksi Vilnan asemasta. == Lähteet == == Katso myös == *Intermarium *Prometeismi == Aiheesta muualla == * Tietokirjailija Toni Stenström tietokirjailija Pekka Virkin vieraana Jälkisuomettumisen ruumiinavaus -ohjelmasarjassa, jossa he keskustelevat muun muassa reunavaltiopolitiikasta sarjan 8. jaksossa Elämää vaarallisen imperiumin reunalla, 18.12.2023. luokka:Puolan historia luokka:Viron historia luokka:Latvian historia luokka:Liettuan historia luokka:Kansainvälinen politiikka Luokka:Suomen politiikka 1920-luvulla
Castrenin kenttä

Castrenin kenttä on Oulussa Välivainiolla sijaitseva jalkapallostadion. Castrenin kentällä on vuonna 2006 asennettu tekonurmikenttä jalkapallolle ja amerikkalaiselle jalkapallolle, ja talvisin kentällä on yksi Oulun kaupungin ylläpitämistä luistelukentistä. Castrenin kentän pääkatsomossa on 700 istumapaikkaa. Pääkatsomon lisäksi kentällä on siirrettäviä katsomoita. Kentän yleisöennätys on lokakuussa 2006 pelatusta jalkapallon Ykkösen ottelusta AC Oulu–Atlantis, jolloin kentän reunalla ottelua seurasi 4 717 katsojaa. Castrenin kenttä toimi AC Oulun kotikenttänä Ykkösessä ja Veikkausliigassa kaudet 2003–2010. Nykyisin kentän pääkäyttäjiä ovat alempien sarjojen jalkapallojoukkueet, jalkapallojuniorit, sekä amerikkalaisen jalkapallon Northern Lights. == Lähteet == Luokka:Oulun urheilupaikat Luokka:Suomen urheilukeskukset Luokka:Suomen jalkapallostadionit Luokka:AC Oulu
Beverly Oden

Beverly "Bev" Oden (s. 9. maaliskuuta 1971 Millington, Tennessee) on yhdysvaltalainen entinen lentopalloilija. Hän oli pelipaikaltaan keskitorjuja. Oden pelasi Yhdysvaltain joukkueessa vuoden 1996 kesäolympialaisissa.Volleyball.org Team USA - 1996 Olympic Volleyball Teams. Hänet valittiin vuoden 1990 Yhdysvaltojen yliopistojen parhaaksi pelaajaksi.Volleyball.org Bev Oden. Hänen sisaruksensa Kim Oden (1988, 1992) ja Elaina Oden (1992) ovat myös olympiatason lentopalloilijoita. ==Lähteet== Luokka:Yhdysvaltalaiset lentopalloilijat Luokka:Vuonna 1971 syntyneet Luokka:Elävät henkilöt
Voodoo Child (Slight Return)

Voodoo Child (Slight Return) on kitaristi Jimi Hendrixin kappale, jonka hän julkaisi vuoden 1968 albuminsa Electric Ladyland loppukappaleena. Raskaan ja dynaamisen kitaroinnin hallitsema kappale vakiintui Hendrixin konserttiohjelmiston vakionumeroksi ja se on julkaistu useilla live- ja kokoelmalevyillä. Hendrixin kuoleman jälkeen vuonna 1970 kappale julkaistiin singlenä, joka nousi Britanniassa singlelistan ensimmäiselle sijalle. Kappaleen sanoituksessa laulun kertoja uhoaa olevansa ”voodoo-lapsi”, joka lyö kämmensyrjällään vuoren maahan. Voodoo-lapsi on ilmeisesti Hendrixin vertauskuvallinen alter ego, jonka myyttinen syntytarina kerrotaan toisessa Electric Ladylandin kappaleessa nimeltään ”Voodoo Chile”. Kappaleiden nimet erottaa toisistaan child-sanan murteellinen kirjoitusmuoto. Muun muassa blues- rock-kitaristi Stevie Ray Vaughan ja maailmanmusiikkitähti Angélique Kidjo ovat tehneet kappaleesta omat versionsa. Luokka:Jimi Hendrixin kappaleet Luokka:Vuoden 1968 kappaleet
Björn Monnberg

Björn Monnberg (s. 7. helmikuuta 1971) on suomalainen entinen käsipalloilija. Hän on eniten käsipallon A-maaotteluita pelannut suomalainen. ==Pelaajaura== Monnberg valittiin vuoden käsipalloilijaksi Suomessa vuosina 2003 ja 2004. Hän lopetti pelaamisen sekä seura- että maajoukkuetasolla vuonna 2005. ===Seurajoukkueura=== Monnberg pelasi SM-sarjassa vuodesta 1988 vuoteen 1997 HIFK:ssa ja Dickenissa. Dickenissä hän voitti Suomen mestaruuden vuonna 1993. Vuodesta 1997 lähtien hän pelasi ammattilaisena saksalaisessa HSG D/M Wetzlarissa. Siellä hän pelasi noin 250 ottelua ja teki lähes tuhat maalia. Bundesliigan tähdistöön hänet valittiin vuosina 2003 ja 2004. ===Maajoukkueura=== Monnberg pelasi Suomen maajoukkueessa 135 A-maaottelua, enemmän kuin kukaan muu suomalainen käsipalloilija tehden 566 maalia. Hän oli myös maajoukkuen kapteeni. ==Lähteet== *Björn Monnberg päätti uransa Suomen käsipalloliitto 19.10.2005 Luokka:Suomalaiset käsipalloilijat Luokka:Vuonna 1971 syntyneet Luokka:Elävät henkilöt
Aapo Vilhunen

Aapo Uolevi Vilhunen (18. joulukuuta 1935 Helylä, Sortavalan maalaiskunta – 30. elokuuta 2023) oli suomalainen näyttelijä. Nuoruuden musiikkiopintojen jälkeen hän työskenteli näyttelijä-järjestäjänä Jyväskylän kaupunginteatterissa sekä näyttelijänä Hämeenlinnan Teatterissa, kunnes siirtyi MTV-teatterin näyttelijäksi vuosiksi 1973–1989. Hän näytteli myös Suomen KansallisteatterissaAapo Vilhunen, Ilona-esitystietokanta, Teatterin tiedotuskeskus. Viitattu 27.2.2016. sekä elokuvien sivurooleissa, muun muassa poliisina viidessä Spede Pasasen Uuno Turhapuro -elokuvassa ja suosituissa tv- sarjoissa Kotikatu ja Kaikki synnit. Vilhunen antoi äänensä myös Vili Vilperi -piirrossarjan Herra Vompatille sekä useille hahmoille sarjoissa Kaukametsän pakolaiset ja Nooan saari. Vuonna 2013 Vilhuselle myönnettiin Suomen Teatterijärjestöjen Keskusliiton kultainen kunniamerkki.Suomen Teatterijärjestöjen Keskusliiton myöntämät kultaiset kunniamerkit 2014–1947 (pdf), Suomen Teatterijärjestöjen Keskusliitto 2014. Viitattu 27.2.2016. ==Filmografia== * Marja pieni! (1972) * Amalia (1973) * Viu-hah hah-taja (1974) * Jouluksi kotiin (1975) * Simpauttaja (1975) * Hänen olivat linnut (1976, televisioelokuva) * Pulakapina (1977) * Jäniksen vuosi (1977) * Metsästys joulun alla (1977, televisioelokuva) * Rautakauppias Uuno Turhapuro – presidentin vävy (1978) * Tup akka lakko (1980) * Sotamies Jokisen vihkiloma (1981, televisioelokuva) * Uuno Turhapuron aviokriisi (1981) * Hamsterit (1982, televisioelokuva) * Uuno Turhapuro menettää muistinsa (1982) * Uuno Turhapuron muisti palailee pätkittäin (1983) * Skorpionin tanssi (1985) * Lyhyet erikoiset (1986, televisiosarja) * Uuno Turhapuro muuttaa maalle (1986) * Ei jälkeäkään (1988) * Lentsu (1990, televisiosarja) *Syysmuutto (1991) * Vääpeli Körmy ja marsalkan sauva (1990) * Hurmaava joukkoitsemurha (2000) * Emmauksen tiellä (2001) * Salatut elämät (2003–2004, televisiosarja) * Röyhkeä diplomaatti (2008) * Kotikatu (2010, televisiosarja) * Tappajan näköinen mies (2011, televisiosarja) * Pientä laittoa (2019, televisiosarja) * Kaikki synnit (2022, televisiosarja) ==Dubbauksia== ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1935 syntyneet Luokka:Vuonna 2023 kuolleet
Rikastushiekka

Rikastushiekka on sivutuote, jota syntyy malminrikastuksen yhteydessä. Rikastuksessa malmista erotetaan hyödyttömät aineet, jotka sijoitetaan patoamalla rakennettuihin rikastushiekka-altaisiin. Niissä vesipitoinen hiekkaliete laskeutuu sedimentiksi altaan pohjalle ja vesi vapautuu kiertoon, joko käytettäväksi uudelleen rikastamon prosessissa, tai johdettavaksi selkiytys- ja mahdollisten käsittelyaltaiden kautta purkuvesistöön. Luokka:Jätteet Luokka:Kaivosteollisuus
Mirjam Himberg

Mirjam Himberg (myös nimellä Mirjam Kumpulainen, 12. marraskuuta 1925 Helsinki – 5. marraskuuta 1999 Helsinki) oli suomalainen näyttelijä ja ohjaaja. Ylioppilastutkinnon suoritettuaan Himberg näytteli Ylioppilasteatterissa ja sitten Intimiteatterissa 1954–1959. Hän opiskeli myös Helsingin konservatoriossa, myöhemmin Sibelius-akatemiassa yli kymmenen vuoden ajan. Himberg oli vuosina 1949–1991 naimisissa näyttelijä Juhani Kumpulaisen kanssa. He esiintyivät usein samoissa elokuvissa ja jopa näyttelivät kerran avioparia. Mirjam Himberg työskenteli miehensä kanssa monissa Spede Pasasen elokuvissa. Himberg vaikutti myös teatteri- ja tv-ohjaajana. Hänen tv-ohjauksiaan ovat televisioelokuvat Kustaa III (1963), Lasinen eläintarha (1973), Gabriel, tule takaisin (1979), Ameriikan morsian (1981) ja Murhakopla (1988). Himberg kuoli marraskuussa 1999 73-vuotiaana sydänsairauden uuvuttamana.https://www.hs.fi/ihmiset/art-2000003840597.html Himberg on haudattu miehensä Juhani Kumpulaisen viereen Hietaniemen hautausmaan uurnalehtoon.www.hautahaku.fi ==Filmografia== *Pimeänpirtin hävitys (1947) *Maija löytää sävelen (1950) *Morsiusseppele (1954) *Oi, muistatkos... (1954) *Mä oksalla ylimmällä (1954) *Olemme kaikki syyllisiä (1954) *Sankarialokas (1955) *Pekka ja Pätkä pahassa pulassa (1955) *Näkemiin Helena (1955) *Rintamalotta (1956) *Syntipukki (1957) *Pää pystyyn Helena (1957) *1918 – mies ja hänen omatuntonsa (1957) *Autuas eversti (1958) *Tirlittan (1958) *Punainen viiva (1959) *Kovaa peliä Pohjolassa (1959) *Näköradiomiehen ihmeelliset siekailut (1969) *Uuno Turhapuro (1973) *Häpy Endkö? Eli kuinka Uuno Turhapuro sai niin kauniin ja rikkaan vaimon (1977) *Rautakauppias Uuno Turhapuro – presidentin vävy (1978) *Uuno Turhapuro menettää muistinsa (1982) *Uuno Turhapuron muisti palailee pätkittäin (1983) *Liian iso keikka (1986) *Uuno Turhapuro muuttaa maalle (1986) *Uuno Turhapuro – kaksoisagentti (1987) *Uuno Turhapuro herra Helsingin herra (1991) == Lähteet == Luokka:Suomalaiset näyttelijät Luokka:Suomalaiset televisio-ohjaajat Luokka:Suomalaiset teatteriohjaajat Luokka:Vuonna 1925 syntyneet Luokka:Vuonna 1999 kuolleet
Inquisitors of Satan

__NOTOC__ Inquisitors of Satan on ranskalaisen black metal -yhtyeen Deathspell Omegan toinen studioalbumi. Se on tyyliltään perinteisempää black metallia kuin yhtyeen nykyinen avantgardempi suuntaus. == Kappaleet == # # # # # # # == Arvostelut == * Metalliluola: 8.5/10Metalliluola: Levyarvio == Lähteet == == Aiheesta muualla == * * * * Inquisitors Of Satan - BestBlackMetalAlbums.com (englanniksi) Luokka:Vuoden 2002 albumit Luokka:Deathspell Omegan albumit
Infernal Battles

__NOTOC__ Infernal Battles on ranskalaisen black metal -yhtyeen Deathspell Omegan ensimmäinen studioalbumi. Se julkaistiin suomalaisen Northern Heritagen kautta ja on tyyliltään perinteisempää black metallia kuin yhtyeen nykyinen avantgardempi suuntaus. Kappale Drink the Devil's Blood löytyy uudelleenäänitettynä yhtyeen tunnetuimmalta albumilta Si Monumentum Requires, Circumspice. == Kappaleet == # # # # # # # # == Kokoonpano == * Shaxul – laulu * Hasjarl – kitara * Khaos – basso == Arvostelut == * Imperiumi: 8/10 * Metalliluola: 8,5/10 == Lähteet == == Aiheesta muualla == * * * Luokka:Vuoden 2000 esikoisalbumit Luokka:Deathspell Omegan albumit
Cherry Bombz

The Cherry Bombz oli Hanoi Rocksin entisten kitaristien Andy McCoyn ja Nasty Suiciden vuonna 1985 perustama yhtye, jossa oli mukana myös rumpali Terry Chimes (The Clash, Hanoi Rocks), basisti Dave Tregunna (Sham 69, Iggy Pop) ja laulaja Anita Chellamah. Kokoonpano hajosi jo syksyllä 1986. == Yhtye == Kesällä 1985 Hanoi Rocksin hajottua Andy McCoy, Nasty Suicide, Timo Kaltio ja Terry Chimes perustivat McCoyn ja Suiciden johdolla Cherry Bombzin, jonka laulajaksi otettiin Toto Coelo -yhtyeessä vaikuttanut Anita Chellamah. Cherry Bombz jatkoi Glam rock- ja glam punk-linjalla. Cherry Bombz esitti monia Hanoi Rocksin kappaleita, joita ei oltu ehditty levyttää Hanoi Rocks -albumeille. Ensimmäinen kokoonpano ehti levyttää Britanniassa alun perin julkaistun 7" singlen "Hot Girls In Love / Feline Feeling" ja Japanissa sekä Yhdysvalloissa julkaistun EP:n "Hot Girls In Love / 100 Degrees In The Shade / Feline Feeling / Oil & Gasoline". Yhtyeen piti levyttää kokonainen LP, mutta rahat eivät riittäneet kuin "mini-LP:hen" eli käytännössä EP:hen The Cherry Bombz, joka sisälsi samat kappaleet kuin aiemmin julkaistu EP, lisättynä vain kappale "Pin-Up Boy". Loppuvuoden 1985 yhtyeessä jäsenenä ollut Timo Kaltio korvattiin vuoden 1986 alusta lähtien Dave Tregunnalla (The Lords of the New Church, Sham 69). Tämä kokoonpano julkaisi 7" singlen "House Of Ecstasy / Declaration", EP:n "House of Ecstasy / Declaration / Countryfield Inner City Blues /Running (Back To Your Lover)" ja live-LP:n Coming Down Slow, joka julkaistiin vuonna 1987 yhtyeen jo hajottua. Lisäksi syntyivät vielä keikkavideot "Hot Girls In Love" ja "Live At The Marquee" sekä kokoelmakasetti "100 Degrees In The Shade" vuonna 1986. Yhtye ehti kiertää Yhdysvalloissakin, mutta syksyllä 1986 yhtye hajosi, kun McCoy antoi Chellamahille potkut. == Diskografia == * Hot Girls In Love (1985) * The Cherry Bombz (1985) * The House Of Ecstasy (1986) * Coming Down Slow (1987) * 100 Degrees In The Shade (kokoelmakasetti, 1986) == Videografia == * Hot Girls In Love (video, 1986) * Live At The Marquee (video, 1986) == Kokoonpanot == === 1985 === *Anita Chellemah - laulu *Andy McCoy - sähkökitara, laulu *Nasty Suicide - sähkökitara, laulu *Timo Kaltio - bassokitara *Terry Chimes - rummut === 1986 === *Anita Chellamah - laulu *Andy McCoy - sähkökitara, laulu *Nasty Suicide - sähkökitara, laulu *Dave Tregunna - bassokitara *Terry Chimes - rummut Luokka:Hanoi Rocks
McLaren MP4/15

McLaren MP4/15 oli auto, jolla McLaren-talli kilpaili kaudella 2000 Formula ykkösissä kuljettajinaan Mika Häkkinen ja David Coulthard. Auto osoittautui todella kilpailukykyiseksi. Sillä saavutettiin seitsemän voittoa, mutta sekä valmistajien että kuljettajien mestaruus meni Ferrarin Michael Schumacherille, joka ajoi Ferrari F1-2000 autoa. McLaren MP4/15 autolla Mika Häkkinen teki kuuluisaksi tulleen ohituksensa Michael Schumacherista Belgian Grand Prix'ssa. Häkkinen ohitti samalla kertaa sekä kierroksella ohitettavan Ricardo Zontan, että kilpailua johtaneen Michael Schumacherin. Luokka:Formula 1 -kausi 2000 M4/15
Nenäliina

Nenäliina on pieni, perinteisesti kankaasta valmistettu liina, jota tyypillisesti käytetään henkilökohtaisen hygienian tai siisteyden ylläpitämiseen, esimerkiksi käsien tai kasvojen pyyhkimiseen tai nenän niistämiseen. Varsinainen nenäliina keksittiin 1500-luvun puolivälissä Italiassa, josta se levisi Ranskaan ja edelleen Euroopan ylhäisön pariin arvokkaana asusteena. Nenäliina voi olla myös paperinen, ja ohuita paperinpalasia käytettiinkin Japanissa nenäliinoina jo eurooppalaisia aiemmin. Paperiset nenäliinat ovat nykyään kankaisia yleisempiä. Kankainen nenäliina kestää paperista kauemmin, koska sen voi pestä tarvittaessa. Historiallisesti valkoista nenäliinaa on käytetty valkoisen lipun tilalla antautumisen viestittämiseen tai neuvottelujen aloittamiseksi. == Taskuliina miehen vaatetuksessa == Nenäliinalla voidaan tarkoittaa myös miehen pukeutumiseen liittyvää taskuliinaa. Taskuliina ei kuitenkaan ole nenäliina, eikä sitä käytetä niistämiseen. == Lähteet == == Aiheesta muualla == * Taskuliinan taitteluohjeita * Handkerchief History Luokka:Kannettavat asusteet Luokka:Hygienia
Matti Mononen

Matti Viljami Mononen (s. 25. marraskuuta 1983 Rautjärvi) on kilpauransa jo lopettanut suomalainen seiväshyppääjä. Hän edusti pitkään Imatran Urheilijoita mutta siirtyi kauden 2008 jälkeen Lappeenrannan Urheilu-Miesten riveihin. Hänen valmentajanaan toimi hänen isänsä Markku Mononen. Monosen ennätys on 570, jonka hän hyppäsi Lappeenrannassa 13. heinäkuuta 2006. EM-kisoissa 2006 Mononen sijoittui neljänneksi tuloksella 565. Alle 23-vuotiaiden Euroopan mestaruuskilpailuissa vuonna 2005 Mononen voitti pronssia tuloksella 560. Monosen uralla oli paljon vastoinkäymisiä: vuonna 2005 hän oli isänsä kanssa auto-onnettomuudessa, vuonna 2010 hän putosi viidestä metristä seiväskuoppaan Bergenissä, vuonna 2011 hän oli puoli vuotta kuumeessa ja vuonna 2012 hän joutui ranneleikkaukseen pudottuaan seiväskuoppaan Espoossa. Kesäkuussa 2017 Mononen tiedotti urheilijauransa päättyvän. ==Valmennusura== Oman yleisurheilu-uransa jälkeen hän on toiminut yleisurheiluvalmentajana ja on suorittanut ammattivalmentajan tutkinnon Kuortaneen urheiluopistolla. Tunnetuin hänen valmennettavistaan on kolmiloikkaaja Senni Salminen. Maaliskuussa 2022 Mononen perusti oman yrityksen, jonka kautta hän jatkossa jatkaa valmennustöiden tekemistä.Matti Mononen perusti oman yrityksen valmennustöitä varten – Ensi kesänä Mononen ja kolmiloikkaaja Senni Salminen jahtaavat arvokisamitalia ==Saavutukset== === SM-mitalit aikuisten sarjassa === * Kultaa : 2003 (550) : 2006 (555) : 2007 (545) * Hopeaa : 2004 (550) === Sisäratojen SM-mitalit aikuisten sarjassa === * Kultaa : 2004 (560) : 2006 (549) : 2007 (540) : 2008 (540) : 2016 (545) * Hopeaa : 2009 (545) : 2012 (535) === Arvokisaedustukset aikuisten sarjassa === * Olympialaiset : 2004 (17:s, 565) * MM-kisat : 2003 (20:s, 550) : 2005 (18:s, 530) * EM-kisat : 2006 (4:s, 565) *MM-kisat (halli) : 2004 (23:s, 530) ==Lähteet== * * ===Viitteet=== == Aiheesta muualla == * Hänninen, Petri: Matti Monosella on rautaa ranteessa ja reikä päässä YLE Urheilu 26.3.2016. Luokka:Suomalaiset seiväshyppääjät Luokka:Vuonna 1983 syntyneet Luokka:Elävät henkilöt Luokka:Suomalaiset yleisurheiluvalmentajat
Telahydrauliikka

Telahydrauliikka on paperikoneen ensimmäisen kokonaisuuden, märänpään, jälkeen seuraava kokonaisuus. Telahydrauliikka on nykytekniikan johdosta nestevolyymiltaan isoin ja merkittävin paperikoneen osio. Teloilla pääasiassa poistetaan vettä paperimassaa “litistämällä”. Näissä nykyaikaisissa taipumakompensoiduissa teloissa vastustetaan maan vetovoimaa hydrauliikan avulla eli nippi pidetään suorana. Telan vaippa pyörii ja sitä taipumakompensoidaan jopa 64 vyöhykkeellä toimivin ohjauksin, joita kutakin voidaan säätää erikseen. ==Lähteet== *FLUID Finland -lehti, numero 1/2002. FLUID Finland, numero 1/2002 PDF Luokka:Paperikoneet
Lourdes Flores

Lourdes Celmira Rosario Flores Nano (s. 7. lokakuuta 1959 Lima) on perulainen poliitikko ja juristi. Hän johtaa Unidad Nacional -liittoumaa ja Partido Popular Cristianoa (2003–2007). Hän oli ehdokkaana vuosien 2001 ja 2006 presidentinvaaleissa jääden molemmilla kerroilla kolmanneksi. Vuonna 2006 APRAn Alan García voitti hänet ensimmäisellä kierroksella 0,5 prosentin erolla. Flores on ollut kongressin jäsenenä 1990–2000, Liman kunnanvaltuustossa 1986–1989 ja 1989–1990. Vuodesta 2006 hän on ollut Universidad San Ignacio de Loyolan rehtori. == Lähteet == == Aiheesta muualla == * https://www.lfnabogados.com.pe/biografia.html Luokka:Perulaiset poliitikot Luokka:Vuonna 1959 syntyneet Luokka:Elävät henkilöt
Mauno Blomqvist

Mauno Valdemar Blomqvist (20. huhtikuuta 1927 Uskela – 14. toukokuuta 2019 Espoo)Suomen teatterit ja teatterintekijät, Tammi 1974, ISBN 951-30-2506-3, sivu 204. Nimenä Mauno Waldemar. Teoksessa Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 134 nimenä on Mauno Valdemar.Kuolinilmoitus. Helsingin Sanomat 16.6.2019, s. C13 oli suomalainen näyttelijä ja laulaja, äänialaltaan basso. Blomqvist näytteli lähinnä teatterissa. Hän oli perustamassa Salon Viihde­laulajia ja toimi kuoron ensimmäisenä johtajana. Blomqvistin laulu-uraan kuuluu kaikkiaan 223 kappaletta. Blomqvistin läpimurtorooli oli Mozartin Ryöstö seraljista -oopperan koominen bassorooli Osmin Turun oopperayhdistyksen tuotannossa vuonna 1966. Sen myötä hän pääsi Savonlinnan oopperajuhlille laulamaan Roccon roolia Beethovenin Fideliossa ja sai sitten kiinnityksen Helsingin kaupunginteatteriin. Televisio- ja elokuvauransa Blomqvist aloitti televisiosarjassa Hanski, jossa hänet nähtiin talonmies Virtasena. Blomqvist esiintyi kahdeksassa elokuvassa, joista merkittävä osa oli Spede Pasasen tuottamia. Muistettavin on luultavasti kersantti Koistisen rooli Ere Kokkosen ohjaamassa elokuvassa Uuno Turhapuro armeijan leivissä (1984). Blomqvist oli näyttelijä Markku Blomqvistin veli. == Blomqvistin televisio- ja elokuvaura == *Hanski (1966−1973, televisiosarja) *Karvat (1974) *Lottovoittaja UKK Turhapuro (1976) *Viimeinen savotta (1977) *Tulipää (1980) *Tup-akka-lakko (1980) *Uuno Turhapuro armeijan leivissä (1984) *Hei kliffaa hei (1985) == Levytys == * Pietarin tietä pitkin, 1971 * Paul Robesonin lauluja, 1977 ==Lähteet== Luokka:Suomalaiset näyttelijät Luokka:Suomalaiset laulajat Luokka:Vuonna 1927 syntyneet Luokka:Vuonna 2019 kuolleet
Alex Song

Alexandre "Alex" Dimitri Song Billong (s. 9. syyskuuta 1987 Douala, Kamerun) on kamerunilainen jalkapalloilija, joka edustaa espanjalaista FC Barcelonaa. Hän on pelipaikaltaan puolustava keskikenttäpelaaja, mutta on pelannut myös keskuspuolustajana. Song aloitti pelaajauransa ranskalaisessa SC Bastiassa kaudella 2003–2004. Kauden jälkeen useat huippuseurat alkoivat kiinnostua nuorukaisesta, muun muassa Inter, Manchester United, Lyon ja Middlesbrough. Kuitenkin Arsenalin manageri Arsène Wenger sai hankkittua Songin lainalle joukkueeseensa kaudeksi 2005–2006. Kesäkuussa 2006 Arsenal hankki Songin pelaajaoikeudet kokonaan itselleen. Song teki debyyttinsä Arsenalissa 21. syyskuuta 2005 2–0-voittoon päättyneessä ottelussa Evertonia vastaan tullen otteluun vaihdosta kentälle. Cesc Fàbregasin ja Gilberto Silvan ollessa loukkaantuneena Song pelasi avauskokoonpanossa Mestarien liigassa sekä Valioliigassa. Song pelasi tammikuusta 2007 kauden loppuun asti lainassa Charlton Athleticissa, muttei kyennyt estämään seuran putoamista Valioliigasta. Song sai kaudella 2008–2009 vastuuta keskikentällä Mathieu Flaminin siirryttyä kesällä AC Milaniin. Etenkin loppukauden tiukoissa otteluissa Song pelasi erittäin vakuuttavasti. Song pelasi ajoittain myös puolustuksessa William Gallasin ja Gaël Clichyn loukkaannuttua. Elokuussa 2012 Song solmi viiden vuoden sopimuksen FC Barcelonan kanssa. == Aiheesta muualla == *Songin profiili Arsenalin sivuilla *Songin profiili FC Barcelonan sivuilla Luokka:Kamerunilaiset jalkapalloilijat Luokka:Vuonna 1987 syntyneet Luokka:Elävät henkilöt
Panaman balboa

Panaman balboa on Panaman virallinen valuutta, joka on käytännössä sama valuutta kuin Yhdysvaltain dollari. Balboa eroaa dollarista kuitenkin siten, että Panamassa käytettävät kolikot ovat paikallisia. Seteleinä käytetään Yhdysvaltain dollareita. Vuonna 1941 painettiin ja laskettiin liikkeelle myös maan omia seteleitä, mutta muutamaa viikkoa myöhemmin tapahtuneen vallankaappauksen seurauksena setelit poistettiin kierrosta ja poltettiin. Valuutta on nimetty espanjalaisen konkistadorin Vasco Núñez de Balboan mukaan. == Lähteet == == Aiheesta muualla == Luokka:Amerikan rahayksiköt Luokka:Panama
Jenny Oldfield

Jenny Oldfield on eläintarinoita kirjoittava englantilainen kirjailija, joka tunnetaan ennen kaikkea Puolikuun ratsutila -sarjastaan. Oldfield on kirjoittanut yli 50 nuorten kirjaa. Hän syntyi ja kasvoi Harrogatessa Yorkshiressa. == Suomennettuja teoksia == *Tarinoita lumoavista hevosista (Horse & pony stories) 2006 * *Maaginen ponini -sarja *Tuikkiva tähti (Shining Star) 2008 *Aamun kajo (Dawn Light) 2009 *Kesän varjot (Summer Shadows) 2009 *Keskiyön lumi (Midnight snow) 2009 *Pohjoinen Tähti (North Star) 2010 *Kalpea kuu ( Pale moon) 2010 *Meren usva (Sea haze) 2010 *Punataivas (Red skies) 2011 *Putoavat lehdet (Falling leaves) 2011 *Säihkysilmä (Bright Eyes) *Hopeasumu (Silver Mist) *Puolikuun ratsutila -sarja *Villihevoset (Wild horses), 2003 *Kesytön Rocky (Rodeo Rocky), 2003 *Cadillac kateissa (Crazy horse), 2005 *Johnnyn kohtalo (Johhny Mohawk), 2005 *Yön selkään (Midnight Lady), 2006 *Matka Montanaan (Third time lucky), 2006 *Kotkavuoren karkulainen (Navaho Joe) 2008 *Tähtiratsu (Hollywood Princess) 2008 *Musta varsa (Danny Boy) 2010 *Talleilla palaa (Little Vixen ) 2010 *Omilla puoluilla (Gunsmoke) 2013 *Tulva yllättää (Golden dawn) 2013 *Kadonnut Riipus (Silver spur) 2015 *Kesytön kaunotar 2015 *Eläinlääkäriasema Beach Hill -sarja * Kultainen noutaja kuoleman kielissä ( Animal alert - intensive care) 1998 * Kissanpennut kiipelissä (Animal alert - abandoned) 1999 == Aiheesta muualla == * Viralliset sivut Luokka:Englantilaiset lasten- ja nuortenkirjailijat Luokka:Syntymävuosi puuttuu Luokka:Elävät henkilöt
Motivus

Motivus on suomalainen kuntosali, joka sijaitsee Vallilassa. Motivuksen tuotteita ovat mm. Ryhmäliikunta 3.0, joka on maksimissaan 10 henkilön ryhmälle suunnattua toiminnallisen harjoittelun ryhmäliikuntaa. Lisäksi Motivus tarjoaa asiakkailleen laadukkaita valmennus- ja kuntosalipalveluita. Motivus on perinteikäs suomalainen kuntosaliketju, joka sai uuden elämän uudella omistajapohjalla vuoden 2022 elokuussa. == Lähteet == == Aiheesta muualla == *Kotisivut Luokka:Suomalaiset kuntokeskukset
Pašman

Pašman on suurehko saari Adrianmeressä, Kroatian rannikolla, Zadarin saaristossa. Sen pinta-ala on 60,11 neliökilometriä. Saarella on noin 2 800 asukasta. Saaren korkein kohta on Bokolj, joka on 272 metriä merenpinnan yläpuolella. pienoiskuva|vasen|Näkymä Tkoniin. Pašmanin suurin kaupunki on Pašman, joka on pieni, historiallinen paikkakunta. Kaupunki sijaitsee saaren koillisrannalla 25 kilometriä etelään Zadarista ja 5 kilometriä luoteeseen Biograd na Morusta. Muita saaren paikkakuntia ovat Banj, Dicmo, Dopropoljana, Kraj, Mrljane, Nevidjane, Tkon ja Zdrelac. Pašmanille on autolauttayhteys mantereelta Biograd na Morusta Tkoniin. Pašmanilta on lisäksi siltayhteys Ugljanin saareen. == Lähteet == == Aiheesta muualla == Luokka:Kroatian saaret Luokka:Adrianmeren saaret
Valkohammaskotilo

Valkohammaskotilo (Dentalium dentale) on hammaskotiloiden (Scaphopoda) luokkaan kuuluva nilviäinen. Se on läheistä sukua punahammaskotilolle (Dentalium vulgare). ==Ulkonäkö ja ominaisuudet== Valkohammaskotilon kuori on suippo, sylinterimäinen ja hieman käyrä. Kuoren pinnalla on 18–20 pitkittäistä uurretta. Kuori on valkeahko, mutta sen pinnalta saattaa löytyä punertavia raitoja. Pään sivuilta pistää esiin nuijapäisiä lonkeroita, joita eläin käyttää tuntoeliminä ja ravinnon pyydystämiseen. Kielellään eli raudullaan hammaskotilo pystyy hienontamaan pienten nilviäisten, äyriäisten ja huokoseläinten kuoren. ==Levinneisyys== Valkohammaskotiloita tavataan Pohjois- Atlantin muta-, hiekka- ja sorapohjaisissa rannikoissa. Pohjaan kaivautuneesta valkohammaskotilosta näkyy vain kuoren kapeampi pää. Valkohammaskotilo elää pääasiassa rannalla, mutta sitä voi tavata myös usean sadan metrin syvyydessä. == Lähteet == Luokka:Nilviäiset
William Primrose

William Primrose (23. elokuuta 1904 Glasgow, Skotlanti – 1. toukokuuta 1982 Provo, Utah) oli skotlantilainen alttoviulisti jota pidetään soittimensa suurimpiin mestareihin kuuluvana. Primrosen vaikutuksesta alttoviulun asema soolosoittimena vahvistui merkittävästi. Opiskeltuaan viulusoittoa ensin Lontoossa hän muutti Brysseliin Eugène Ysaÿen oppilaaksi. Tämän kehotuksesta hän vaihtoi soittimensa alttoviuluun. 1930-luvulla hän toimi London String Quartetin altistina kunnes siirtyi Arturo Toscaninin kutsusta Yhdysvaltoihin tämän johtaman NBC Symphony Orchestran sooloaltistiksi. Tämän jälkeen Primrose siirtyi soolouralle ja kiersi ahkerasti maailmaa esiityen myös kamarimuusikkona muun muassa nimeään kantaneessa jousikvartetissa. Primroselle omistettiin useita teoksia, joista mainittakoon Béla Bartókin alttoviulukonsertto. ==Aiheesta muualla== * YLE:n Musiikin mestarit -sarjan jakso William Primrosesta musiikkinäytteineen Luokka:Brittiläiset alttoviulistit Luokka:Grammy-palkinnon saajat Luokka:Hollywood Walk of Fame Luokka:Vuonna 1904 syntyneet Luokka:Vuonna 1982 kuolleet